## Justícia i la Universitat Cardenal Herrera-CEU firmen un conveni per a desenvolupar activitats sobre atenció a les víctimes i accés a la justícia

*** Elisa Núñez destaca que les iniciatives formatives i d’investigació objecte del conveni permetran als professionals del dret actualitzar coneixements per a assegurar la millor atenció i suport a totes les víctimes de delicte**

La consellera de Justícia i Interior, Elisa Núñez, ha firmat un conveni amb el rector de la Universitat CEU Cardenal Herrera, Higinio Marín Pedreño, per al desenvolupament d’activitats relacionades amb l’atenció a víctimes i accés a la justícia, per un import total de 42.000 euros.

El conveni té com a objectiu el desenvolupament d’accions d’investigació, informació, formació i difusió en matèria d’assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions, registres i notariat i la relació amb la professió titulada de Gestor Administratiu.

Elisa Núñez ha explicat que “la col·laboració entre la Conselleria i les institucions acadèmiques és vital per a oferir una justícia que siga no solament accessible, sinó també eficient i de la més alta qualitat”.

En este sentit, “estes iniciatives formatives i d’investigació permetran als professionals del dret adquirir i actualitzar els seus coneixements de manera contínua. Això és indispensable per a assegurar que les víctimes, a les quals volem situar en el centre del sistema, reben el suport i la protecció que mereixen”, ha destacat la consellera de Justícia.

Fecha: 09/07/2024